Një xhami për gratë
Në Los Anxhelos hapet një xhami e pazakontë vetëm për gratë
Xhamia e parë vetëm për gratë në Shtetet e Bashkuara u hap rishtazi në Los Anxhelos, të Kalifornisë, e cila duke qenë më e hapur ndaj besimtareve femra, synon fuqizimin e grave myslimane. Që nga momenti i hapjes rreth dy muaj më parë, Xhamia e Grave të Amerikës ka ngjallur debat lidhur me rolin e gruas në fenë islame. Një herë në muaj, gratë myslimane mblidhen brenda kësaj godine për një eksperiencë të pashoqe në Shtetet e Bashkuara. thotë një besimtare. Në dallim nga xhamitë tradicionale, ku burrat dhe gratë qëndrojnë veçmas dhe ku burrat udhëheqin faljen e së premtes, Xhamia e Grave është për gratë dhe udhëhiqet nga një grua. Edina Lekovic bëri faljen e ditës së hapjes së xhamisë. thotë një besimtare. Xhamia e Grave nuk ka një kod veshjeje. Gratë falen në një ndërtesë për shumë besime të tjera, ku madje mbahen edhe aktivitete hebree apo të krishtera. Themeluesja Hasna Maznavi thotë se kjo ishte arsyeja pse zgjodhi këtë vend për xhaminë. Por, jo të gjithë mendojnë se një xhami për gratë është e nevojshme. Studiues të Islamit thonë se vërtet është e pranueshme që një grua të udhëheqë gra të tjera gjatë faljes, por ata vënë në dyshim nëse kjo mund të përfshijë edhe faljen e shkurtër të së premtes dhe namazin. Diskutimi për rolin e grave në Islam nuk është diçka e re, thotë Brie Loskota e Universitetit të Kalifornisë Jugore. Loskota thotë se Xhamia e Grave është një përgjigje ndaj këtyre kritikave, dhe me karakteristika unike amerikane. Dhe për këto gra, fokusi është tek aspekti shpirtëror.